Document ID: 32009R1053

KOMISIJAS REGULA (EK) Nr. 1053/2009
(2009. gada 5. novembris),
ar kuru groza Regulu (EK) Nr. 952/2006, ar ko paredz sīki izstrādātus īstenošanas noteikumus Padomes Regulai (EK) Nr. 318/2006 attiecībā uz iekšējā cukura tirgus un kvotu sistēmas pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (1) un jo īpaši tās 40. pantu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (2), un jo īpaši tās 50. panta 1. punktu saistībā ar 4. pantu,
tā kā:
(1)
Kad izveidota galīgā datorizētā sistēma cukura cenu informācijas nosūtīšanai cenu reģistrācijas sistēmai saskaņā ar 14. pantu Komisijas 2006. gada 29. jūnija Regulā (EK) Nr. 952/2006, ar ko paredz sīki izstrādātus īstenošanas noteikumus Padomes Regulai (EK) Nr. 318/2006 attiecībā uz iekšējā cukura tirgus un kvotu sistēmas pārvaldību (3), atbilstīgi kurai apstiprināti uzņēmēji ik mēnesi nosūta dalībvalstīm informāciju par cenām, kam seko dalībvalstu vidējo cenu paziņošana Komisijai, ir lietderīgi palielināt biežumu, kādā Lauksaimniecības tirgu kopīgās organizācijas pārvaldības komiteju informē par vidējām cukura cenām.
(2)
Šajā nolūkā jāparedz, ka Komisijai katru mēnesi jāinformē Lauksaimniecības tirgu kopīgās organizācijas pārvaldības komiteja par vidējām cenām, par kādām Kopienas tirgū pārdots baltais cukurs. Tomēr, lai garantētu cenu konfidencialitāti, Lauksaimniecības tirgu kopīgās organizācijas pārvaldības komitejai cenas dara zināmas pēc trim mēnešiem.
(3)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 952/2006 14. panta pirmo daļu aizstāj ar šādu daļu:
“Katru mēnesi Komisija informē Lauksaimniecības tirgu kopīgās organizācijas pārvaldības komiteju par baltā cukura vidējo cenu, kas reģistrēta trešajā mēnesī pirms informācijas sniegšanas termiņa.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 5. novembrī

Labels: 12
2
17
6